ವಿಜಯ್ ಶೇಖರ್ ಶರ್ಮಾ

ವಿಜಯ್ ಶೇಖರ್ ಶರ್ಮಾ (ಜನನ ೧೯೭೮) ಒಬ್ಬ ಭಾರತೀಯ ಬಿಲಿಯನೇರ್ ಉದ್ಯಮಿ ಮತ್ತು  ಹಣಕಾಸು ತಂತ್ರಜ್ಞಾನ ಕಂಪನಿ ಪೇಟಿಯಮ್‍ನ ಸ್ಥಾಪಕ, ಮತ್ತು ಅದರ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ (ಸಿ‍ಇಒ). ಅವರು ೨೦೧೭ ರಲ್ಲಿ ಬಿಡುಗಡೆಯಾದ  ಫೋರ್ಬ್ಸ್ ನ ಪಟ್ಟಿಯಲ್ಲಿ  $ ೧.೩ ಬಿಲಿಯನ್ ನಿವ್ವಳ ಮೌಲ್ಯದೊಂದಿಗೆ ಭಾರತದ ಅತ್ಯಂತ ಕಿರಿಯ ಬಿಲಿಯನೇರ್ ಎಂದು ಸ್ಥಾನ ಪಡೆದಿದ್ದಾರೆ. ಇವರು ೨೦೧೭ ರ  ಟೈಮ್ ಮ್ಯಾಗಜೀನ್‌ನಲ್ಲಿ ವಿಶ್ವದ ೧೦೦ ಅತ್ಯಂತ ಪ್ರಭಾವಶಾಲಿ ವ್ಯಕ್ತಿಗಳ ಪಟ್ಟಿಯಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು ಉತ್ತರ ಪ್ರದೇಶ ಸರ್ಕಾರ ನೀಡುವ ಅತ್ಯುನ್ನತ ನಾಗರಿಕ ಗೌರವವಾದ ಯಶ್ ಭಾರತಿ ಪುರಸ್ಕಾರವನ್ನು  ೨೦೨೦ ರಲ್ಲಿ ಪಡೆದುಕೊಂಡಿದ್ದಾರೆ ಇವರು ಫೋರ್ಬ್ಸ್ ನ ಪ್ರಕಾರ ಯು‍ಎಸ್ $೨.೩೫ ಶತಕೋಟಿ ನಿವ್ವಳ ಮೌಲ್ಯದೊಂದಿಗೆ ಭಾರತದಲ್ಲಿ #೬೨ ನೇ ಶ್ರೀಮಂತ ವ್ಯಕ್ತಿಯಾಗಿ ಸ್ಥಾನದಲ್ಲಿದ್ದಾರೆ. ಜನವರಿ ೨೦೨೦ ರಲ್ಲಿ ICANN- ಬೆಂಬಲಿತ ಯುನಿವರ್ಸಲ್ ಅಕ್ಸೆಪ್ಟೆನ್ಸ್ ಸ್ಟೀರಿಂಗ್ ಗ್ರೂಪ್ ಇವರನ್ನು ಭಾರತದಲ್ಲಿ ಯುಎ ರಾಯಭಾರಿಯಾಗಿ ನೇಮಿಸಿದೆ.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ವಿಜಯ್ ಶೇಖರ್ ಅವರು ಉತ್ತರ ಪ್ರದೇಶದ ಅಲಿಗಢದಲ್ಲಿ ೭ ಜೂನ್ ೧೯೭೮ ರಂದು ಜನಿಸಿದರು, ಶಾಲೆಯ ಶಿಕ್ಷಕರಾದ ಸುಲೋಮ್ ಪ್ರಕಾಶ್ ಮತ್ತು ಆಶಾ ಶರ್ಮಾ ಅವರ ನಾಲ್ಕು ಮಕ್ಕಳಲ್ಲಿ ಇವರು ಮೂರನೆಯವರಾಗಿದ್ದಾರೆ.

ಇವರು ದೆಹಲಿ ಕಾಲೇಜ್ ಆಫ್ ಎಂಜಿನಿಯರಿಂಗ್‌ನಿಂದ (ಈಗ ದೆಹಲಿ ತಾಂತ್ರಿಕ ವಿಶ್ವವಿದ್ಯಾಲಯ ) ಎಂಜಿನಿಯರಿಂಗ್ ಪದವಿ ಪಡೆದಿದ್ದಾರೆ. ಅವರು ತಮ್ಮ ಶಾಲಾ ಶಿಕ್ಷಣವನ್ನು ಅಲಿಗಢ್ ಬಳಿಯ ಸಣ್ಣ ಪಟ್ಟಣವಾದ ಹರ್ದುವಾಗಂಜ್‌ನಲ್ಲಿರುವ ಹಿಂದಿ ಮಾಧ್ಯಮ ಶಾಲೆಯಲ್ಲಿ ಪೂರೈಸಿದ್ದಾರೆ.

 ವೃತ್ತಿ 
೧೯೯೭ ರಲ್ಲಿ ಕಾಲೇಜಿನಲ್ಲಿದ್ದಾಗ ಇವರು ವೆಬ್‌ಸೈಟ್ indiasite.net ಅನ್ನು ಪ್ರಾರಂಭಿಸಿದರು ಮತ್ತು ಎರಡು ವರ್ಷಗಳ ನಂತರ ಅದನ್ನು $೧ ಮಿಲಿಯನ್‌ಗೆ ಮಾರಾಟ ಮಾಡಿದರು. ೨೦೦ರಲ್ಲಿ  ಅವರು One97 ಕಮ್ಯುನಿಕೇಷನ್ಸ್ ಅನ್ನು ಪ್ರಾರಂಭಿಸಿದರು, ಇದು ಸುದ್ದಿ, ಕ್ರಿಕೆಟ್ ಸ್ಕೋರ್‌ಗಳು, ರಿಂಗ್‌ಟೋನ್‌ಗಳು, ಜೋಕ್‌ಗಳು ಮತ್ತು ಪರೀಕ್ಷೆಯ ಫಲಿತಾಂಶಗಳನ್ನು ಒಳಗೊಂಡಂತೆ ಮೊಬೈಲ್ ವಿಷಯವನ್ನು ಒದಗಿಸಿತು. One97 ಪೇಟಿಯಮ್ ಮೂಲದ ಕಂಪನಿಯಾಗಿದೆ, ಇದನ್ನು ಶರ್ಮಾ ಅವರು ೨೦೧೦ ರಲ್ಲಿ  ಪ್ರಾರಂಭಿಸಿದರು.

ಪೇಟಿಯಮ್ ೪೦೦ ಮಿಲಿಯನ್ ಬಳಕೆದಾರರನ್ನು ಹೊಂದಿದೆ. ಇವರು ಪ್ರತಿದಿನ ೨೫ ಮಿಲಿಯನ್ ವಹಿವಾಟುಗಳನ್ನು ನಡೆಸುತ್ತಾರೆ. ೨೦೧೮ ರಲ್ಲಿ ಬರ್ಕ್‌ಷೈರ್ ಹ್ಯಾಥ್‌ವೇ ಅವರ ವಾರೆನ್ ಬಫೆಟ್ ಅವರು ಶರ್ಮಾ ಕಂಪನಿಯಲ್ಲಿ $೩೦೦ ಮಿಲಿಯನ್ ಹೂಡಿಕೆ ಮಾಡಿದರು.

 ವೈಯಕ್ತಿಕ ಜೀವನ 
ಇವರು ಮೃದುಲಾ ಪರಾಶರ್ ಶರ್ಮಾ ಅವರನ್ನು ವಿವಾಹವಾದರು  ಮತ್ತು ಇವರಿಗೆ ಒಂದು ಮಗುವಿದೆ. ಇವರ ತಂದೆ ಶಾಲಾ ಶಿಕ್ಷಕರಾಗಿದ್ದರು. ಇವರು ಅಲಿಬಾಬಾದ ಸಂಸ್ಥಾಪಕ ಜ್ಯಾಕ್ ಮಾ ಮತ್ತು ಸಾಫ್ಟ್‌ಬ್ಯಾಂಕ್‌ನ ಮಸಯೋಶಿ ಸನ್ ಅವರನ್ನು ತಮ್ಮ ಸ್ಫೂರ್ತಿ ಎಂದು ಉಲ್ಲೇಖಿಸಿದ್ದಾರೆ. ಫೆಬ್ರವರಿ ೨೦೨೨ ರಲ್ಲಿ ಶರ್ಮಾ ಅವರ ಕಾರು ಪೊಲೀಸ್ ಅಧಿಕಾರಿಯ ಕಾರಿಗೆ  ಡಿಕ್ಕಿ ಹೊಡೆದಿದ್ದಕ್ಕಾಗಿ ದೆಹಲಿ ಪೊಲೀಸರು ಬಂಧಿಸಿದರು. ಬಳಿಕ ಜಾಮೀನಿನ ಮೇಲೆ ಬಿಡುಗಡೆ ಮಾಡಿದರು.

 ಪ್ರಶಸ್ತಿಗಳು ಮತ್ತು ಮನ್ನಣೆ 
 ೨೦೧೭ ರಲ್ಲಿ ಇವರು $ ೧.೩ ಬಿಲಿಯನ್ ನಿವ್ವಳ ಮೌಲ್ಯದೊಂದಿಗೆ ಭಾರತದಲ್ಲಿ ಕಿರಿಯ ಬಿಲಿಯನೇರ್ ಎಂದು ಹೆಸರಿಸಲ್ಪಟ್ಟರು. ಫೋರ್ಬ್ಸ್‌ನ 'ದಿ ವರ್ಲ್ಡ್ಸ್ ಬಿಲಿಯನೇರ್ಸ್'  ಪಟ್ಟಿಯಲ್ಲಿ ಅವರು #೧೫೬೭ ನೇ ಸ್ಥಾನ ಪಡೆದರು.
 ಶರ್ಮಾ ಅವರು ೨೦೧೭ ರ  ಟೈಮ್ ಮ್ಯಾಗಜೀನ್‌ನಲ್ಲಿ ೧೦೦ ಅತ್ಯಂತ ಪ್ರಭಾವಶಾಲಿ ವ್ಯಕ್ತಿಗಳ ಪಟ್ಟಿಯಲ್ಲಿದ್ದರು.
 ೨೦೧೬ ರಲ್ಲಿ ದಿ ಎಕನಾಮಿಕ್ ಟೈಮ್ಸ್‌ನಿಂದ ಶರ್ಮಾ ಅವರು ವರ್ಷದ ಇಟಿ ವಾಣಿಜ್ಯೋದ್ಯಮಿ ಪ್ರಶಸ್ತಿಯನ್ನು ಪಡೆದರು.
 ಅವರು ೨೦೧೭ ರ ೫೦ ಅತ್ಯಂತ ಪ್ರಭಾವಿ ಯುವ ಭಾರತೀಯರ ಪಟ್ಟಿಯಲ್ಲಿ GQ ನಿಂದ   ೪ ನೇ ಸ್ಥಾನದಲ್ಲಿದ್ದರು.
 ೨೦೧೭ ರಲ್ಲಿ ಇವರು ವರ್ಷದ ಡೇಟಾಕ್ವೆಸ್ಟ್ ಐಟಿ ಮ್ಯಾನ್ ಆದರು.
 ಇವರು ೨೦೧೬ ರಲ್ಲಿ ಗುರ್ಗಾಂವ್‌ನ ಅಮಿಟಿ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಪಡೆದರು.
 ಶರ್ಮಾ ಅವರಿಗೆ ೨೦೧೬ ರಲ್ಲಿ  ಉತ್ತರ ಪ್ರದೇಶ ಸರ್ಕಾರದ ಅತ್ಯುನ್ನತ ರಾಜ್ಯ ನಾಗರಿಕ ಪ್ರಶಸ್ತಿಯಾದ ಯಶ್ ಭಾರತಿ ನೀಡಿ ಗೌರವಿಸಲಾಯಿತು.
 ಗೋ ಮೆನ್ ಆಫ್ ದಿ ಇಯರ್ ಅವಾರ್ಡ್ಸ್ ೨೦೧೬ ರಲ್ಲಿ ಇವರು ವರ್ಷದ ಉದ್ಯಮಿ ಎಂದು ಹೆಸರಿಸಲ್ಪಟ್ಟರು 
 ಇವರಿಗೆ ೨೦೧೬ ರಲ್ಲಿ ಎನ್‍ಡಿ‍ಟಿ‍ವಿ ಇಂಡಿಯನ್ ಆಫ್ ದಿ ಇಯರ್ ಪ್ರಶಸ್ತಿಯನ್ನು ನೀಡಲಾಯಿತು.
 ಇವರು ೨೦೧೬ ರಲ್ಲಿ ವರ್ಷದ ಪ್ರಭಾವಶಾಲಿ ವ್ಯಕ್ತಿ ಪ್ರಶಸ್ತಿಯನ್ನು ಪಡೆದರು.
 ೨೦೧೫ ರಲ್ಲಿ ದಿ ಎಕನಾಮಿಕ್ ಟೈಮ್ಸ್‌ನಿಂದ ೪೦ ವರ್ಷದೊಳಗಿನ ಭಾರತದ ಹಾಟೆಸ್ಟ್ ಬಿಸಿನೆಸ್ ಲೀಡರ್ ಎಂದು ಹೆಸರಿಸಲಾಯಿತು.
 ಸೆಪ್ಟೆಂಬರ್ ೨೦೧೫ ರಲ್ಲಿ, ವಿಜಯ್ ಶೇಖರ್ ಶರ್ಮಾ ಅವರನ್ನು SABER ಪ್ರಶಸ್ತಿಯಿಂದ ವರ್ಷದ ಸಿ‍ಇ‍ಒ ಎಂದು ಹೆಸರಿಸಲಾಯಿತು.

 ಇತರೆ ಕಾರ್ಯಗಳು 
ಶರ್ಮಾ ಅವರನ್ನು ಯುಎನ್ ಎನ್ವಿರಾನ್‌ಮೆಂಟ್‌ನ 'ಪ್ಯಾಟ್ರಾನ್ ಫಾರ್ ಕ್ಲೀನ್ ಏರ್' ಎಂದು ಹೆಸರಿಸಲಾಗಿದೆ  ಅಲ್ಲಿ ಇವರು ಪರಿಸರ ಕ್ರಮ ಮತ್ತು ಜಾಗೃತಿಯನ್ನು ಹೆಚ್ಚಿಸಲು ಸಹಾಯ ಮಾಡುತ್ತಾರೆ ಮತ್ತು ವಿಶ್ವಸಂಸ್ಥೆಯ ಪರಿಸರದ ಜಾಗತಿಕ ಬ್ರೀತ್ ಲೈಫ್ ಅಭಿಯಾನದ ಗುರಿಗಳಿಗಾಗಿ ಸಲಹೆ ನೀಡುತ್ತಾರೆ.

 ಸಹ ನೋಡಿ 
 ಭಾರತೀಯ ಉದ್ಯಮಿಗಳ ಪಟ್ಟಿ
 ಇಂಟರ್ನೆಟ್ ಉದ್ಯಮಿಗಳ ಪಟ್ಟಿ

 ಉಲ್ಲೇಖಗಳು 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಉದ್ಯಮಿಗಳು